Μίροσλαβ Σάβιτς

Ο **Μίροσλαβ Σάβιτς** (σέρβικα:*Mиpocлaв Caвић*), γεννήθηκε στις 20 Απριλίου 1973 στο Πριέντορ της ΣΟΔ Γιουγκοσλαβίας (σημερινή Βοσνία και Ερζεγοβίνη και είναι Σερβοβόσνιος παλαίμαχος ποδοσφαιριστής.

## Ποδοσφαιρική καριέρα
Ο Σάβιτς, ξεκίνησε την ποδοσφαιρική του σταδιοδρομία στην τοπική Ρούνταρ του Πριέντορ για να μεταπηδήσει το 1992 στην κορυφαία ομάδα της περιοχής, την Μπόρατς Μπάνια Λούκα. Ο Πόλεμος της Βοσνίας  επέβαλε σταδιακά την παύση των αθλητικών δραστηριοτήτων με αποτέλεσμα ο νεαρός Σάβιτς να αναζητήσει μια νέα ποδοσφαιρική στέγη εκτός Βοσνίας.

Κάπως έτσι βρέθηκε αρχικά (1995) στην Ραντνίσκι Βελιγραδίου, προτού κάνει το μεγάλο άλμα της καριέρας του στην ανερχόμενη εκείνη την εποχή ποδοσφαιρική δύναμη του σέρβικου ποδοσφαίρου, την Όμπιλιτς Βελιγραδίου του διαβόητου Αρκάν  (με την φανέλα της οποίας αγωνίστηκε σε 112 αγώνες σε όλες τις διοργανώσεις). Κατά τη διάρκεια αυτής της περιόδου, η πρωτοεμφανιζόμενη στην κορυφαία ποδοσφαιρική κατηγορία, Όμπιλιτς πραγματοποίησε ένα απίστευτη σερί 47 διαδοχικών αγώνων πρωταθλήματος χωρίς ήττα (11η αγωνιστική της σεζόν 1997–98 έως τη 2η αγωνιστική της σεζόν 1999–2000).

Με την ομάδα από το Βράτσαρ, αγωνίστηκε  για μια τριετία [1996-99] και αναδείχθηκε πρωταθλητής τη σεζόν 1997-98, στην  Πρώτη Λίγκα Σερβίας-Μαυροβουνίου (First League of Serbia and Montenegro) ενώ έφτασε και στο τελικό του κυπέλλου Σερβίας και Μαυροβουνίου, όπου ηττήθηκε στον διπλό τελικό από την Παρτιζάν Βελιγραδίου, χάνοντας παράλληλα και την ευκαιρία να κατακτήσει το νταμπλ εκείνης της περιόδου.

Με τη φανέλα της Όμπιλιτς αγωνίστηκε επίσης και στα δυο ματς του πρώτου προκριματικού γύρου του ΟΥΕΦΑ Τσάμπιονς Λιγκ 1998-99 κόντρα στην ισλανδική ÍBV, την οποία απέκλεισε με συνολικό σκορ 4-1.

Ο Σάβιτς έδωσε το παρόν και στα δυο ματς του δεύτερου γύρου εναντίον της πρωταθλήτριας Γερμανίας Μπάγερν Μονάχου. Στον πρώτο αγώνα στο Μόναχο, η Μπάγερν κέρδισε με 4–0  και η ρεβάνς έληξε 1–1  με αποτέλεσμα η Όμπιλιτς να αποκλειστεί από το θεσμό και να συνεχίσει στο κύπελλο ΟΥΕΦΑ. Εκεί, ο Σάβιτς αγωνίστηκε και στα 2 ματς κόντρα στην Ατλέτικο Μαδρίτης 

Εντούτοις, στο εγχώριο πρωτάθλημα, η Όμπιλιτς απέτυχε να υπερασπιστεί τον τίτλο της, κατακτώντας τη 2η θέση στο βαθμολογικό πίνακα της σεζόν 1998-99 καθώς στις 28 Μαρτίου 1999 το Γιουγκοσλαβικό πρωτάθλημα ποδοσφαίρου διακόπηκε λόγω των βομβαρδισμών του ΝΑΤΟ με την Παρτιζάν να προπορεύεται με 66 βαθμούς και την Όμπιλιτς να ακολουθεί με 64.

Το  καλοκαίρι του 1999, ο Σάβιτς παραχωρήθηκε δανεικός σε μια άλλη ομάδα του Βελιγραδίου, τη Ζέμουν αλλά το  Γενάρη του 2000 αποφάσισε να δοκιμάσει την τύχη του εκτός συνόρων  αποδεχόμενος την πρόταση του Άρη Θεσσαλονίκης, στον οποίο ήδη αγωνίζονταν οι συμπατριώτες του Πρέντραγκ Έρακ, Ντράγκαν Ραντόϊτσιτς και Ιγκόρ Γκλούστσεβιτς και προπονητή της ομάδας ήταν ο Σέρβος Ίλια Πέτκοβιτς. Για τη μεταγραφή αυτή, η Όμπιλιτς εισέπραξε 120.000.000 δραχμές ωστόσο ο Σάβιτς δεν μπόρεσε να καθιερωθεί στο δεξί άκρο της αμυντικής γραμμής, καταγράφοντας μόλις 13 συμμετοχές (11 συμμετοχές στο Πρωτάθλημα και 2 στο Κύπελλο Ελλάδας)  χωρίς να σημειώσει κάποιο τέρμα.

Μη μπορώντας να βρει θέση στη βασική ενδεκάδα στην ομάδα της Θεσσαλονίκης, τον Οκτώβρη του 2000, ο Σάβιτς παραχωρήθηκε στην βουλγαρική Λέβσκι Σόφιας.

Στη Σόφια αν και αγωνίστηκε ελάχιστα, καταγράφοντας μόλις 13 συμμετοχές (8 στο πρωτάθλημα και 5 στο Κύπελλο), είχε την τύχη να στεφθεί πρωταθλητής Βουλγαρίας τη σεζόν 2000/01.

Τη σεζόν 2002/03 επέστρεψε στη Σερβία και αγωνίστηκε ξανά με τη φανέλα της Όμπιλιτς για να συνεχίσει το καλοκαίρι του 2003 στην άσημη Χάιντουκ Βελιγραδίου.

To Σεπτέμβριο του 2004 μεταγράφηκε στην Χαζάρ Λανκαράν του Αζερμπαϊτζάν και αργότερα στην ΦΚ Μασάλι(2007/08). Ενδιάμεσα είχε ένα ανεπιτυχές πέρασμα από την Βοσνική ΦΚ Μόντριτσα (2007). 
## Εθνικές ομάδες
Ο Σάβιτς αγωνίστηκε με την Εθνική Σερβίας και Μαυροβουνίου σε δύο αγώνες. Πραγματοποίησε το ντεμπούτο του στις 25 Φεβρουαρίου 1998 στη Μαρ ντελ Πλάτα κόντρα στην την Αργεντινή (1-3) , και φόρεσε τη μπλε φανέλα για 2η και τελευταία φορά στις 23 Δεκεμβρίου 1998 στο Τελ Αβίβ κόντρα στο την Ισραήλ (2-0).
## Διακρίσεις
### Ως παίκτης
Όμπιλιτς Βελιγραδίου 
* Πρώτη Λίγκα Σερβίας-Μαυροβουνίου: 1997/98
Λέβσκι Σόφιας 
*πρωτάθλημα Βουλγαρίας: 2000/01

## Παραπομπές


## Εξωτερικοί σύνδεσμοι
*savic-miroslav
*Ποδοσφαιρικό προφίλ του Μ. Σάβιτς στο transfermarkt.com
*Προφίλ του Μ. Σάβιτς στο national-football-teams.com

Κατηγορία:Ποδοσφαιριστές από τη Σερβία και Μαυροβούνιο
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Σερβοβόσνιοι
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Μπόρατς Μπάνια Λούκα
Κατηγορία:Ποδοσφαιριστές Όμπιλιτς Βελιγραδίου
Κατηγορία:Ποδοσφαιριστές ΦΚ Ραντνίτσκι Μπέογκραντ
Κατηγορία:Ποδοσφαιριστές ΦΚ Σεμλίνο
Κατηγορία:Ποδοσφαιριστές Χαζάρ Λανκαράν
Κατηγορία:Ποδοσφαιριστές Λέφσκι Σόφιας